माघ ७ गतेदेखि पाँचौं लाफा कप ब्याडमिन्टन
लाफा समूहले पाँचौं लाफा तथा प्रथम मेयर कप बी लेभल मेन्स डबल तथा भेट्रान्स मेन्स डबल ब्याडटमिन्टन र प्रथम उपमेयर कप बी लेभल भलिबल प्रतियोगिता गर्ने भएको छ । लाफा समूहले बिहीबार बुटवलमा पत्रकार सम्मलेन गरी ब्याडटमिन्टन प्रतियोगिता यही माघ ७ र ८ गते तथा भलिबल प्रतियोगिता माघ १२ गतेदेखि १५ गतेसम्म गर्न लागेको जानकारी गराएको हो ।
तिलोत्तमा — लाफा समूहले पाँचौं लाफा तथा प्रथम मेयर कप बी लेभल मेन्स डबल तथा भेट्रान्स मेन्स डबल ब्याडटमिन्टन र प्रथम उपमेयर कप बी लेभल भलिबल प्रतियोगिता गर्ने भएको छ । लाफा समूहले बिहीबार बुटवलमा पत्रकार सम्मलेन गरी ब्याडटमिन्टन प्रतियोगिता यही माघ ७ र ८ गते तथा भलिबल प्रतियोगिता माघ १२ गतेदेखि १५ गतेसम्म गर्न लागेको जानकारी गराएको हो ।प्रतियोगिताबारे जानकारी दिँदै लाफा समूहका वरिष्ठ उपाध्यक्ष ज्ञानु थापाले नयाँ खेलाडी उत्पादन गर्नका लागि स्थापना कालदेखि लाफा समूहले यस प्रकारका प्रतियोगिताको आयोजना गर्दै आइरहेको बताए ।पाँचौं लाफा तथा प्रथम मेयर कप बी लेभल मेन्स डबल प्रतियोगितामा प्रथम हुनेले नगद ४० हजार, ट्रफी, मेडल र प्रमाणपत्र प्राप्त गर्ने कार्यक्रम संयोजक विजय गुरुङले जानकारी दिए । साथै प्रतियोगितामा द्वितीय हुनेले नगद २५ हजार, ट्रफी र प्रमाणपत्र पाउनेछन् भने सेमिफाइनलमा पुग्ने र क्वाटरफाइनलमा पुग्ने टिमले क्रमशः नगद १५ हजार र १० हजारसहित ट्रफी, मेडल र प्रमाणपत्र प्राप्त गर्ने आयोजक टिमले बताएको छ ।भेन्ट्रान्स मेन्स डबल प्रतियोगितातर्फ प्रथम हुनले २५ हजार ५ सय ५५, द्वितीय हुनेले १५ हजार ५५५ र सेमिफाइनलमा पुग्नेले १० हजार ५ सय ५५ सहित ट्रफी, मेडल र प्रमाणपत्र पाउने खेल संयोजक गुरुङले बताए । खुल्ला बी लेभल मेन्स डबलमा प्रतियोगितामा लुम्बिनी प्रदेशसहित वाग्मती र गण्डकी प्रदेशको टिम गरी ६० टिमको सहभागिता रहनेछ भने भेन्ट्रान्स मेन्स डबलमा ३१ टिमको सहभागिता रहने आयोजकले जनाएको छ ।त्यस्तै दोस्रो लाफा तथा प्रथम उपमेयर कप बी लेभल भलिबल प्रतियोगिता-२०७९ मा प्रथम हुनेले नगद ४५ हजार, सिल्ड, मेडल र प्रमाणपत्र प्राप्त गर्ने कार्यक्रम संयोजक गुरुङले बताए । साथै प्रतियोगितामा द्वितीय, तृतीय र सान्त्वना हुनेले क्रमशः नगद २५ हजार, १५ हजार, ८ हजारसहित सिल्ड, मेडल र प्रमाणपत्र प्राप्त गर्नेछन् । भलिबल प्रतियोगितामा २० देखि २५ टिमको सहभागिता रहनेछ भने टिम दर्ताका लागि २ हजार ५०० शुल्क लाग्ने आयोजकले जनाएको छ ।